laion/Wikipedia-Exotic huggingface dataset:
ליגת העל של קוראסאו

ליגת העל של קוראסאו (בהולנדית: Curaçao Promé Divishon) היא הליגה העליונה בכדורגל בקוראסאו, שמאורגנת על ידי התאחדות הכדורגל של קוראסאו, כאשר במקור היא נוסדה בשנת 1974 תחת האנטיליים ההולנדיים, ולאחר מכן והיא נוסדה מחדש בשנת 2010, עם פירוק האנטילים ההולנדיים לישויות מדיניות שונות חדלה ההתאחדות של האנטילים ההולנדיים להתקיים. נבחרת קוראסאו בכדורגל והגביע ששוחק עד עכשיו ירשה אותה כחברה בפיפ"א ואילו סנט מארטן ובונייר הקימו התאחדויות וליגות שונות משלהם. הקבוצה הבולטת ביותר בליגה היא קבוצת בריו טראפרס (שמקורה בעיר הבירה וילמסטאד) ולה 21 אליפויות. שנייה בדירוג היא קבוצת יונג הולנד גם היא מהעיר וילמסטאד ולה 14 אליפויות. כבר בנובמבר 1913 ובפברואר 1915 מדווחים משחקים שנערכו במדינת קוראסאו, המועדון הראשון שידוע כי נוסד על האי (ב-1909). ספר רשמי שפורסם לרגל יובל הכסף של הפדרציה, מאשר את קיומו של פדרציה קצרת מועד עם שני מועדונים חברים בלבד (רפובליקה וספרטה). עוד נכתב באותו ספר כי ה-C.V.B. שנוסד ב-1921 פורק בקיץ 1922 בעקבות סכסוך בין המועדונים ליאונידס וספרטה. בכל אופן התאחדות הכדורגל של קוראסאו ה-C.V.B (בהולנדית: Curaçaosche Voetbal Bond) נוסדה רשמית ב-2 בנובמבר 1921, לאחר האליפות המקומית הראשונה אי פעם, שנערכה במתכונת נוק-אאוט באוגוסט 1921 (ואפשר גם לראות אותה כקודמת הטורניר של ה"קונינגין וילהלמינה ויסלבקר" הראשון שהתקיים ב-1928). עם זאת, הארגון עצמו (ששונה מאוחר יותר רשמית ל-"FFK, "Federashon Futbol Korsou, הגרסה של שמו בפפיאמנטו, שהפכה לשפה רשמית באי, יחד עם אנגלית, במרץ 2007) לפי מספר מקורות ה-C.V.B. נוסדה בארבע הזדמנויות נפרדות (ופורקה שלוש פעמים) תוך תריסר שנים. הליגה של 1922/23 אורגנה על ידי ועדה באופן אד הוק לצורך ה-C.V.C. (ועדת הכדורגל של קורסאו). ה-C.V.B. נוסדה שוב באוקטובר 1923. בתחילת 1925 פורקה הפדרציה פעם נוספת ו-C.V.B. נוסדה, עקב בעיות בניצול ובתחזוקה של פארק ג'וליאנה ספורט. ה- C.V.B הצטרפה לפיפ"א ב-14 במאי 1932, שלוש שנים לאחר ה-S.V.B. (התאחדות הכדורגל של סורינאם) ושמונה שנים לאחר ה-N.I.V.B. (איי הודו המזרחיים ההולנדיים). לפיכך, באותה תקופה הייתה ממלכת הולנד ביתם של ארבע פדרציות חברות בפיפ"א. בשנת 1939, נוסד הארגון "ארגון ספורט קתולי" - K.S.C. (Katholieke Sport Centrale), אשר תחום הכדורגל שלו ארגן ליגה משלה במהלך מלחמת העולם השנייה ואחריה עד שהתמזגה לתוך ה-C.V.B בסוף 1948. ב-17 באפריל 1973, שמונה מועדונים (וילמסטאד, קוויק 60, אמ אל די, אמ אס וי., זימאכט, אומגה, סובק ו-די או דבליו) הקימו את V.C.V.F. (התאחדות הכדורגל החופשית של קוראסאו), שלמעשה קיימת עד היום. בתחילת 1974 עזבו 20 מועדונים את ה-C.V.B. והקים פדרציה חצי מקצועית (ה-Fedprof בקיצור F.F.P.C.: Federashon Futbol Profesional do Corsow) שהתמזגה גם היא בסופו של דבר ל-C.V.B. ופתחה ליגה חצי מקצוענית ראשונה ב-8 בספטמבר 1974. בין השנים 1960 ל-2010, העפילו האלופים והסגניות מקורסאו לאליפות של האנטילים ההולנדיים, שבה שלטו לאורך חצי המאה של קיומה, וזכו ב-44 מתוך 46 האליפויות ששיחקו. כאשר התאחדות הכדורגל של האי השתלטה על החברות מה-N.A.V.U. המפורק, השם הרשמי של הפדרציה כפי שנרשם ב-F.I.F.A. שונה ל-C.F.F (התאחדות הכדורגל של קורסאו - Curaçao Football Federation), החל מ-2010. אתר האינטרנט הרשמי של ליגת העל של קוראסאו אלופות הליגה באתר RSSSF
זאב וורמברנד

זאב וורמברנד (נולד ב-19 ביוני 1951) הוא מנהל ישראלי, לשעבר מנכ"ל שירותי בריאות כללית, מגה קמעונאות וקופת חולים מאוחדת. זאב וורמברנד נולד ב-1951. בשנים 1970–1973 שירת בצה"ל בסיירת שקד. בשנים 1973–1976 למד בטכניון וקיבל תואר ראשון (בהצטיינות) בהנדסת תעשייה וניהול, מגמה לניהול פיננסי. עם סיום לימודיו עבד במשך שנתיים כמנתח מערכות בחברת אלביט. עבר לחברת מכשירי תנועה, בה מילא תפקידים שונים במשך 14 שנים. היה סמנכ"ל כספים ופיתוח העסקי בחברת שקם, ומנהל החטיבה התעשייתית שלה. בשנת 1993 הוביל את תהליך הפרטת החברה. בינואר 1995 החל לעבוד בשירותי בריאות כללית כסמנכ"ל וראש חטיבת הכספים, והוביל חלק מהמהלכים להבראתו הכלכלית של הארגון. באוקטובר 2002 מונה למנכ"ל הארגון, ושימש בתפקיד זה עד ספטמבר 2007. בתקופה זו היה גם יו"ר הדירקטוריון של חברות בנות של שירותי בריאות כללית, בהן מכון מור ודקלה חברה לביטוח. בחודש זה מונה למנכ"ל חברת הפניקס השקעות ופיננסים בע"מ, חברת בת של הפניקס אחזקות שעוסקת בניהול ההשקעות של קבוצת הפניקס. שימש בתפקיד זה עד מרץ 2008. במרץ 2008 מונה למנכ"ל אלון החזקות ברבוע כחול ישראל בע"מ ולמנכ"ל חברת הבת מגה קמעונאות בע"מ, ושימש בתפקידים אלה עד ינואר 2013. בתקופה זו היה גם יו"ר הדירקטוריון של החברות הבנות עדן טבע מרקט בע"מ ונעמן פורצלן בע"מ. עם כניסתו לתפקיד מנכ"ל מגה קמעונאות נדרש להתמודד עם חרם של הציבור החרדי על הרשת, ובפרט על תת-הרשת "שפע שוק" הפונה לציבור החרדי, עקב הרכישה, לפני כניסתו לתפקיד, של רשת AM:PM שסניפיה פועלים גם בשבת. במהלך כהונתו כמנכ"ל מגה קמעונאות הקימה הרשת תת-רשת זולה בשם "מגה בול". במאי 2013 מונה למנכ"ל קופת חולים מאוחדת, ושימש בתפקיד זה עד פברואר 2019. בתפקידו זה הוביל את רכישת 40% מרשת המרכזים הרפואיים נ.א.ר.א. שבשליטת צביקה בארינבוים. שימש גם כדירקטור חיצוני בחברות אחדות: רבוע כחול ישראל (ינואר 2001 - ינואר 2006), יובנק (ינואר 2005 - ינואר 2006), בנק דיסקונט (ינואר 2006 - דצמבר 2007), אפריקה מגורים (יוני 2014 – יוני 2016), בזק וישרס. באפריל 2019 מונה ליו"ר דירקטוריון לגין בע"מ. זאב וורמברנד נשוי ולו שלושה ילדים. זאב וורמברנד - קורות חיים (נובמבר 15), באתר "מאיה" שוקי שדה, ג'וב עם מגה הטבות: הסיפור שמאחורי הפרישה של זאב וורמברנד, באתר TheMarker‏, 23 בנובמבר 2012 זאב וורמברנד, חשיבות האחיות במערכת הבריאות, באתר כלכליסט, 9 במרץ 2018 מנהל הוא גם מנהיג ערכי, באתר הארץ, 14 במרץ 2005 זאב וורמברנד מונה למנכ"ל שירותי בריאות כללית, באתר ynet, 5 בספטמבר 2002 עדי דברת, חרם חרדי על הריבוע הכחול ו-AM:PM, באתר הארץ, 11 במרץ 2008; מאיה זיסר, הריבוע הכחול במהלך אסטרטגי לשיפור היחסים עם הציבור החרדי: מינוי ישראל קלרמן למנכ"ל שפע שוק, באתר ביזפורטל, 7 באפריל 2009 גלי ברגר, מגה בול: מחירים זולים, מותג פרטי בכניסה וחור במקום מעדנייה, באתר כלכליסט, 21 בדצמבר 2008; אורנה יפת וגלי ברגר, רבוע כחול השיקה את מגה בול: "זו תהיה הרשת שתציע את המחירים הכי זולים", באתר כלכליסט, 23 בדצמבר 2008 גולן חזני, מאוחדת רוכשת 40% מבתיה"ח של בארינבוים, באתר כלכליסט, 3 באוקטובר 2017 זאב וורמברנד - קורות חיים, באתר "מאיה"
אלסקצפל

אלסקצפל (שם מדעי: Alaskacephale) הוא סוג של דינוזאור ממשפחת הפכיצפלוזאוריים שהתקיים באמריקה הצפונית לפני 80 עד 69 מיליון שנה מזמננו במשך הקמפן עד המאסטריכט. הסוג התגלה בחפירות באלסקה ותואר בידי החוקר רוברט סאליבן ב-2006. משמעות שמו: "הפכיצפלוזאור של אלסקה". הסוג כולל מין יחיד Alaskacephale gangloffi, שבעבר נחשב למין של פכיצפלוזאורוס. שם המין מכבד את הפלאונטולוג רולנד גנגלוף, שחקר את הדגימה הראשונה. דינוזאור זה ידוע רק ממצא של עצם קשקש בתוך עצם המצח, אשר כיסתה בדומה לקסדה את הגולגולת וגוננה עליה מזעזועים והייתה בעלת תפרים ייחודיים, אשר גרמו להפריד את הסוג מהפכיצפלוזאורוס. ככל הנראה היה דו-רגלי מהיר שהיה קטן מהפכיצפלוזאורוס, כנראה רק שליש מגודלו ודומה יותר לפרנוצפל ממונגוליה. דינוזאור זה התקיים לאורך אלסקה הקרטיקונית ונעלם מעט לפני הכחדת הקרטיקון הגדולה. לצידו חיו דינוזאורים גדולים כמו אדמונטוזאורוס ופכיצפלוזאורוס וטורפים גדולים כמו הנאנוקזאורוס והאלברטוזאורוס. מדיה וקבצים בנושא אלסקצפל בוויקישיתוף אלסקצפל, באתר האנציקלופדיה של החיים (באנגלית) אלסקצפל, באתר GBIF (באנגלית)
בוהוסלן

בוהוסלן (בשוודית: Bohuslän) הוא חבל ארץ בשוודיה הממוקם בארץ-ההיסטורית יטאלנד אשר נמצא בחלק הצפוני ביותר של החוף המערבי של שוודיה. חבל בוהוסלן גובל בחבל דולסלנד בחלק הצפון מזרחי, בחבל וסטרה-ייטלנד בחלק הדרום מזרחי, בים הצפוני בחלקו המערבי, ומחוז הנורווגי אסטפולד בחלקו הצפוני. החבל נקרא על שם הטירה הנורווגית "בוהוס" מתקופת ימי הביניים. החבל היה במקור ממקום בשטחה של נורווגיה אך בעקבות הסכם רוסקילדה בשנת 1658, האיחוד של דנמרק-נורווגיה נאלץ להעביר את השליטה על חבל זה לשוודיה יחד עם סקונהלנד (דרום ודרום-מערב שוודיה של היום). נכון ל-31 בדצמבר 2016 מספר התושבים בחבל היה 299,087, וצפיפות האוכלוסין הייתה בסביבות 68 תושבים לקמ"ר. כפר הדייגים ליסהשיל בבוהוסלן אמנות סלע מתקופת הברונזה בטאנום שבבוהוסלן אשר נוצרה בסביבות האלף ה-2 לפנה"ס גולהולמן, בוהוסלן עיירת הדיג סטרומסטאד בבוהוסלן בוהוסלן, באתר אנציקלופדיה בריטניקה (באנגלית)
סן מרטן (אי)

סן מרטן (בצרפתית: Saint-Martin, בהולנדית: Sint Maarten) הוא אי בצפון מזרח הים הקריבי, הממוקם כ-300 קילומטרים מזרחית לפוארטו ריקו. האי משתרע על פני כ-87 קילומטרים רבועים כאשר בסביבות כ-60 אחוזים משטחי האי נמצאים תחת שליטת הרפובליקה הצרפתית ובסביבות כ-40 אחוזים משטחי האי נמצאים תחת שליטת ממלכת הולנד. אף על פי כן החלק ההולנדי של האי מאוכלס יותר מאשר החלק הצרפתי של האי. האי חולק בין צרפת והולנד במהלך שנת 1648. החלק הצרפתי של האי כולל את הקולקטיב סן מרטן המהווה קולקטיב מעבר לים של הרפובליקה הצרפתית. משום שהוא משתייך לצרפת החלק הצרפתי של האי הוא גם חלק מהאיחוד האירופי. החלק ההולנדי של האי כולל את המחוז ההולנדי סנט מארטן אשר נחשב לאחד מארבע המדינות של ממלכת הולנד. ב-1 בינואר 2019 מנתה אוכלוסיית האי כולו 73,666 תושבים, כאשר 41,177 גרו בחלק ההולנדי של האי ו-32,489 תושבים גרו בחלק הצרפתי של האי. הנתון של החלק הצרפתי מתבסס על מפקד אוכלוסין שבוצע לאחר ההרס של הוריקן אירמה בספטמבר 2017, בעוד שהנתון של הצד ההולנדי הוא רק אומדן שמתבסס בעיקר על מפקד האוכלוסין שבוצע במהלך 2011. אוכלוסיית האי ב-1 בינואר 2017, לפני הוריקן אירמה, הייתה 75,869 תושבים (40,535 תושבים בצד ההולנדי, ו-35,334 תושבים בצד הצרפתי). מפרץ סימפסון, בחלק ההולנדי של האי פיליפסבורג, בירת החלק ההולנדי של האי מריגו, בחלק הצרפתי של האי איירבוס A340 של אייר פראנס נוחת בנמל התעופה הנסיכה יוליאנה הולנד הקריבית צרפת מעבר לים לשכת התיירות הרשמית של סנט מרטן ההולנדית משרד התיירות הרשמי של סנט מרטן הצרפתית סן מרטן, באתר אנציקלופדיה בריטניקה (באנגלית) איפה נמצא חוף הים המפחיד בעולם?, באתר אנציקלופדיה אאוריקה
ברוך קאלומיטי

הרב ברוך בן יקר קאלומיטי (קאלומיטו; נפטר ב-23 ביולי 1825) היה ראש ישיבה ופוסק באזמיר ומחבר ספר אבק דרכים. נולד לרבי יקר. סבו היה רבי יעקב בן נעים, והיה נינו של הרב אהרן לפפא. דודו היה רבי יאודה אלגזי נישא לבתו של הרב יצחק אלבעלי, בנו של הרב יעקב אלבעלי. למד תורה אצל הרב יצחק נוניס בילמונטי, אצל הרב יצחק מאיו וכן קיבל תורה מהרב יוסף רפאל חזן, מחבר ספר חקרי לב. כיהן כראש ישיבת בית הלוי באזמיר. הרב חיים פאלאג'י מספר עליו כי הידר במצוות הלבשת ערומים, עד כי כל בגד שהיה לובש, היה מתנה בעת רכישתו, שאם יראה עני ללא מלבוש מתאים יעניק לו את בגדו. על מצוות אהבת ישראל כתב: דלא יאמר אדם, אקום ואטור שנאה לחברי, כי מה איסור יש בזה, כיוון שהוא עשה שלא כהוגן אף אני אעשה לו שלא כהוגן, דומייא ד"הבא להורגך השכם להורגו". לזה אמר "לא תקום ולא תיטור ואהבת לרעך עמוך אני השם" שאם אין אתה אוהב לחברך כמותך, ואתה נוטר ונוקם, אם כן, אתה פוגע בצלם שלי, וז"ש: "ואהבת לרעך כמוך אני ה - שחברך היינו כמו "אני ה' שהוא צלם שלי, נמצא דהאדם הוא צלם אלהים ממש — אבק דרכים, דרוש נשואין, דף ע עמוד ב' - דף ע"א עמוד א' נפטר בח' באב ה'תקפ"ה. בימים קודם פטירתו, מרוב צער על פטירת רבם, ביקשו תלמידיו לנהוג את כל דיני אבילות אשר נפסקו בשולחן ערוך על רבו שלימדו חכמה, וביניהם אנינות, חליצת כתף ונעילת הסנדל, שלא כמנהג אזמיר. רבה של העיר, הרב רפאל אשכנזי, לא היה מרוצה מכוונתם, עד ש”ואדון השלום עשה שלום ביניהם והייתה הפשירה פשר דבר כי לקח אותו אלהים ביום שבת קודש ח' לחדש אב סמוך למנחה ונקבר בליל ט' באב שהוא יום א' לאבלות שכולם נהגו בו אבלות יום א' בשלימות בחליצת מנעל. זכותו יגן עלינו אמן.” (יפה ללב חלק ג', יו"ד סימן ש"מ אות ח'). על מצבתו נכתב: ”החכם הלמדן מדוכא ביסורין כמו"ה ברוך קאלומיטו המתקרה בכור ז"ל ב"ס אבק דרכים ח' אב תקפ"ה”. כראש ישיבה העמיד תלמידים הרבה. הבולטים שבהם היו: הרב בכור יצחק נאבארו, מחבר ספר פני מבין, ולב מבין. הרב נסים חיים משה מודעי, מחבר ספר דרישה מחיים, שמכנה אותו "עט"ר אדוני ומורי". הרב אריה הכהן ארייאש, מחבר ספר שפתי רננות (אזמיר תרכ"ג). רבי נסים יצחק אלגראנאטי, מחבר ספר חכמה מאין (אזמיר תרמ"ב) הרב אליה הלוי, הרב משה קארמונה. חיבר את ספר אבק דרכים (שאלוניקי תקע"ד) ובו 4 דרכים (נושאים): דרך גבר - דרושים לנישואים, דרך המת - הספדים, דרך חכמה - דרוש על כבוד תלמידי חכמים, דרך שלום - שאלות ותשובות, חלקן לא לפי סדר, וחלקם על פי סדר אורח חיים - חלקן מאת הרב יעקב בן נעים ועל סדר יורה דעה - ובו תשובה מהרב אהרן לפפה. לקראת סוף הספר נדפס דרוש לנישואין לבת הגביר שם טוב לוי, שתרם את הוצאות הדפסת הספר. בסוף הספר קיימים ליקוטים של חידושי הרב על פרשיות התורה בספרים בראשית ושמות, וכן על תהלים, איוב ופרקי אבות. שם הספר רומז לשם המחבר: אני ברוך קאלומיטי ”והוא אבק דרכים לכל הספרים שקדמוני” (אבק דרכים, הקדמת המחבר). חכם ברוך קאלומיטי, באתר "החכם היומי" אבק דרכים, שאלוניקי תקע"ד, באתר היברובוקס דרישה מחיים, דרוש ו' לנישואין אבק דרכים, דרך המת דרוש ג אבק דרכים, דרך המת דרוש ד' אבק דרכים, דרך המת דרוש ה' צדקה לחיים, מערכת ה, אות קע"ג אהרן פריימאן, מצבות רבני וחכמי אזמיר, עמוד 148 דרישה מחיים לרבי נסים חיים משה מודעי אבק דרכים, דרך המת, דרוש א אבק דרכים, דרך גבר דרוש ב'
קולג' קהילתי

קולג' קהילתי (באנגלית: Community college) היא סוג של מוסד חינוכי בו ניתן ללמוד במשך שנתיים בעבור שכר לימוד סביר. למונח יכולות להיות משמעויות שונות במדינות שונות - בקולג'ים קהילתיים רבים יש "הרשמה פתוחה" לסטודנטים שסיימו את בית הספר התיכון. המונח מתייחס בדרך כלל למוסד להשכלה גבוהה המספק חינוך לכוח העבודה ותוכניות אקדמיות שונות. בחלק מהקולג'ים הקהילתיים ישנם גם קבוצות אתלטיקה ומעונות הדומים לאלו הקיימים באוניברסיטאות. בארצות הברית הקולג'ים הקהילתיים, המכונים לעיתים גם מכללות טכניות, מכללות דו-שנתיות או מכללות עירוניות, הן בעיקר מוסדות ציבוריים המספקים השכלה על-תיכונית, המתמקדת בהשגת תעודות, דיפלומות ותארים נלווים. לאחר שהסטודנטים מסיימים את לימודיהם בקולג' הקהילתי, חלק מהסטודנטים ממשיכים ללמוד ועוברים למכללה לאמנויות ליברליות, או שהם ממשיכים ללמוד באוניברסיטה במשך שנתיים עד שלוש שנים על מנת להשלים את לימודי התואר הראשון. בקולג'ים הקהילתיים הציבוריים בדרך כלל לומדים סטודנטים מהקהילה המקומית והם בדרך כלל נתמכים על ידי הכנסות מהמסים המקומיים. הם בדרך כלל עובדים עם עסקים מקומיים ואזוריים כדי להבטיח שהסטודנטים יוכשרו לעבוד בכוח העבודה המקומי. קומדיית המצבים האמריקנית "קומיוניטי" היא סדרת טלוויזיה העוסקת בחיי סטודנטים בקולג' קהילתי אמריקני. מדיה וקבצים בנושא קולג' קהילתי בוויקישיתוף ערך זה הוא קצרמר בנושא חינוך ובנושא ארצות הברית. אתם מוזמנים לתרום לוויקיפדיה ולהרחיב אותו.
מאולה (נהר)

הנהר מאולה (בספרדית: Río Maule) הוא נהר הזורם במחוז מאולה, הקרוי על שמו, בצ'ילה, ונחשב לאחד מהנהרות החשובים ביותר של מדינה זו. הנהר קשור לתקופות הפרה-היספניות של המדינה, לכיבוש המדינה, לתקופה הקולוניאלית, למלחמות העצמאות, להיסטוריה המודרנית, לחקלאות (יין (אנ'), גידולים מסורתיים), לתרבות (ספרות, שירה, פולקלור), דת, כלכלה ופוליטיקה. המאולה היה כנראה אתר הקרב בין האינקה למפוצ'ה (קרב מאולה (אנ')) בסוף המאה ה-15 שקבע את הנהר כגבולה הדרומי של אימפריית האינקה. גברים ונשים מפורסמים רבים בהיסטוריה של צ'ילה נולדו במחוז מאולה הקרוי על שם הנהר. הנהר גם השאיל את שמו לאחד מאזורי גידול הגפנים של המדינה (המכונה גם אפלאסיון), עמק מאולה (Valle del Maule), תת-אזור של העמק המרכזי של צ'ילה. אורכו של הנהר 240 קילומטרים ואגן הניקוז שלו משתרע על פני כ-20,295 קמ"ר. שלושים אחוז מהאגן נמצאים ברכס הרי האנדים. מוצא הנהר באגם לגונה דל מאולה (אנ') בפרובינציה טלקה, בגובה של 2,165 מטרים בסביבת הגבול עם ארגנטינה. מאותה נקודה הנהר זורם מערבה ועד מהרה מצטרף אליו בגדה השמאלית אחד מיובליו העיקריים, הנהר מלדו (אנ'), שמוצאו בלגונה דיאל (Laguna Dial), בפרובינציה לינארס. בהמשך, ועדיין בחלקו העליון, מצטרפים למאולה, הפעם בגדה הימנית הנהרות קולורדו (Colorado), קלארו (Claro), פואלצ'ה (Puelche) וסיפרסס (Cipreses). לפני שהוא מגיע לעמק המרכזי של צ'ילה, המאולה נסכר על ידי סכר קולבון (Colbún) היוצר את אגם קולבון שמזין את תחנת הכוח ההידרואלקטרית באותו השם. בהמשך, מצטרפים למאולה גם הקלארו (עוד נהר בשם קלארו) והלונקומייה (אנ'). האחרון זורם מדרום ומקבל את מימיהם של כמה יובלים: הפוטגאן (Putagán), מערכת אצ'יבואנו - אנקואה (Achibueno - Ancoa), הפרקילאוקן (Perquilauquén), הפוראפל (Purapel) והקאוקנס (Cauquenes). בחלקו התחתון, הנהר מקבל את מימיו של רק יובל צנוע אחד, אסטרו דה לוס פוארקוס (Estero de los Puercos), ולאחר שהמאולה זורם במשך קרוב ל-250 קילומטרים, הוא נשפך לאוקיינוס השקט, צפונית לעיר קונסטיטוסיון (אנ'). באגן נהר המאולה יש מספר מינים משמעותיים של בעלי חיים וצמחייה. מבחינה היסטורית דקל היין הצ'יליאני (Jubaea chilensis), גדל באגן הנהר מאולה. אולם עקב התרחבות האוכלוסייה האנושית באזור זה, לעץ זה המוגדר בסכנת הכחדה יש תחום מוגבל יותר שעדיין כולל חלק מהחלק הצפוני של מחוז מאולה. מדיה וקבצים בנושא מאולה בוויקישיתוף Silva Galdames, Osvaldo (1983). "¿Detuvo la batalla del Maule la expansión inca hacia el sur de Chile?". Cuadernos de Historia (בספרדית). 3: 7–25. "Archived copy". אורכב מ-המקור ב-2009-11-18. {{cite web}}: (עזרה) "Singularidad hispana de Linares | Diario La Prensa". אורכב מ-המקור ב-2016-03-04. CUENCA DEL RIO MAULE - Ministerio del Medio Ambiente
סוציאליזם (ספר)

סוציאליזם: אנליזה כלכלית וסוציולוגית (באנגלית: Socialism: An Economic and Sociological Analysis) הוא ספר מאת הכלכלן והוגה הדעות הליברלי, לודוויג פון מיזס מהאסכולה האוסטרית, שפורסם לראשונה בגרמנית על ידי הוצאת הספרים הידועה "Gustav Fischer Verlag" (גרמנית), בעיר הגרמנית ינה בשנת 1922 תחת השם "Die Gemeinwirtschaft: Untersuchungen über den Sozialismus". "סוציאליזם" של לודוויג פון מיזס הוא הביקורת הקריטית החשובה ביותר על הסוציאליזם שנכתבה בתקופה בה האידאולוגיה תפסה תאוצה בארצות הברית, והתחרתה בדעת הקהל האמריקאי נגד הקפיטליזם. "סוציאליזם" ידוע בעיקר בגלל 'טיעון החישוב הכלכלי' הנוקב של מיזס. שם הוא טען כי חישוב כלכלי רציונלי צריך לעמוד במבחן רווח והפסד. אם חברה מסחרית מפסידה, היא איננה משתמשת במשאביה הכלכליים ביעילות, ואם היא מרוויחה, אז היא אכן משתמשת בהם ביעילות. במדינה סוציאליסטית, אמצעי הייצור נמצאים בבעלות משותפת ולכן אין אפשרות לקנות טובין המיוצרים באמצעות הון וכך, אין יכולת לשוק לתמחר אותם. במילים אחרות, ה'אתתים' החיוניים למחיר אינם קיימים במדינה סוציאליסטית, ולגורם הפועל בתחום הכלכלי אין דרך לבחון אם החלטותיו נכונות מבחינה כלכלית או לא. מכאן נובע, מיזס טוען, כי קניין פרטי הוא נחוץ כדי לקבל מחירים ועלות, הדרושים לחישוב הכלכלי. עם זאת, הספר מכיל הרבה יותר. מיזס לא רק מראה את אי-ההתכנות החישובית של הסוציאליזם: הוא מגן על הקפיטליזם מפני הטיעונים העיקריים שסוציאליסטים ומבקרים אחרים העלו כנגדו - טיעונים מוסריים ותועלתניים ביחד. הוא טוען כי מערכת של כלכלה מתוכננת אינה יכולה להציג חלופה אחרת לחישוב הכלכלי במחירי השוק - כי לא קיימת חלופה כזו. לטענתו, קפיטליזם הוא "דמוקרטיה ישירה כלכלית", משום שכל אדם "מצביע" עם כספו למוצר או שירות כלשהו, וכי אין צורך בנציגים/מתווכים של "הדמוקרטיה הייצוגית", הנמשלת לכלכלה הסוציאליסטית הריכוזית. הספר מתייחס גם לסוגיות עכשוויות של אי-שוויון כלכלי, וטוען שעושר יכול להתקיים לתקופות ארוכות רק במידה שהיצרנים והיזמים בעלי ההון יצליחו לספק את רצונותיהם של הצרכנים. בספר מיזס מראה שאין נטייה להיווצרות מונופול במערכת של שוק חופשי. בנוסף, בספר מיזס מנתח רפורמות סוציאליסטיות, כמו ביטוח לאומי וחוקי יחסי-עבודה, שלמעשה משמשים לטענתו לעכב את מאמצי המערכת הקפיטליסטית לשרת את ההמונים. Van Sickle, John V (1923). "Review of Ludwig von Mises, Die Gemeinwirtschaft, Untersuchungen über den Sozialismus". The American Economic Review. 13 (3): 533–536. JSTOR 1804583. Stamp, J. C. (1937). "Review of Ludwig von Mises, Socialism – An Economic and Sociological Analysis". Economica. New Series. 4 (14): 223–225. doi:10.2307/2548660. JSTOR 2548660. Knight, Frank H. (1938). "Review of Ludwig von Mises, Socialism: An Economic and Sociological Analysis". The Journal of Political Economy. 46 (2): 267–269. doi:10.1086/255208. JSTOR 1827341. Heimann, Eduard (1938). "Review of Ludwig von Mises, Socialism: An Economic and Sociological Analysis". Annals of the American Academy of Political and Social Science. 195: 233–235. doi:10.1177/000271623819500163. JSTOR 1021166. Hayes, H. Gordon (1937). "Review of J. Casey, The Crisis in the Communist Party and L. von Mises, Socialism: An Economic and Sociological Analysis". The American Economic Review. 27 (3): 624–625. JSTOR 1802093. סוציאליזם קפיטליזם האסכולה האוסטרית גרסאות טקסט מלאות של "סוציאליזם", מהדורת 1951: הספר המלא ב-HTML הספר המלא ב-PDF הספר המלא ב-EPUB
ויקיפדיה במיננגקבאו

ויקיפדיה במיננגקבאו (במיננגקבאו: Wikipedia Minangkabau) היא הגרסה בשפת מיננגקבאו של ויקיפדיה, האנציקלופדיה החופשית. ויקיפדיה במיננגקבאו אושרה על ידי ועדת השפה של קרן ויקימדיה ב-29 בינואר 2013. האתר הושק באופן רשמי ב-7 בפברואר באותה שנה. נכון ל-9 ביולי 2020, בוויקיפדיה במיננגקבאו יש 224,012 ערכים ו-72 עורכים פעילים. ויקיפדיה במיננגקבאו הגיעה ל-1,000 ערכים ב-24 במרץ 2013, 10,000 ערכים ב-3 בספטמבר 2013, 100,000 ערכים ב-7 בספטמבר 2013 ו-200,000 ערכים ב-10 בספטמבר 2013. ויקיפדיה במיננגקבאו הגיעה ל-1,000,000 עריכות ב-22 ביולי 2015. ויקיפדיה במיננגקבאו הגיעה ל-10,000 משתמשים רשומים ב-2 בנובמבר 2019. לקהילה ויקיפדיה במיננגקבאו יש מרחב עבודה משותף לפעילויות ויקיפדיה ווויקימדיה בפאדאנג. הקהילה מפעילה תוכניות כתיבה עבור ויקיפדים חדשים. בין ה-28 ל-29 ביולי 2015, ארגנו הוויקיפדים דוברי השפה, סדנה, בשיתוף פעולה עם הסוכנות לפיתוח וטיפוח שפה ועם וויקימדיה אינדונזיה בבוגור. ב-16 בספטמבר 2018, ויקיפדים דוברי השפה ארגנו סדנת WikiGap לקידום נשים בוויקיפדיה, בשיתוף פעולה עם ויקימדיה אינדונזיה ושגרירות שוודיה בג'קרטה. ויקיפדיה סמיננגקבאו היא אחת מכמה מהדורות הוויקיפדיה היחידות באינדונזיה שביצעו תוכניות חינוך, בשיתוף פעולה עם הפקולטה למדעי הרוח באוניברסיטת אנדלס, פדאנג. אתר האינטרנט הרשמי של ויקיפדיה במיננגקבאו (במינאנגקבאו) ויקיפדיה במיננגקבאו, ברשת החברתית פייסבוק ויקיפדיה במיננגקבאו, ברשת החברתית אקס (טוויטר) ויקיפדיה במיננגקבאו, ביישום טלגרם ויקיפדיה במיננגקבאו, ברשת החברתית אינסטגרם Requests for new languages/Wikipedia Minangkabau - Meta, meta.wikimedia.org (באנגלית) Statistik - Wikipedia baso Minang, min.wikipedia.org Wikimedia News/2013 - Meta, meta.wikimedia.org (באנגלית) Wikimedia News/2015 - Meta, meta.wikimedia.org (באנגלית) Wikimedia News/2019 - Meta, meta.wikimedia.org (באנגלית) Ruang Komunitas - Wikimedia Indonesia, id.wikimedia.org (באינדונזית) Hillun Vilayl Napis, Magang di Padang: Jalan Membebaskan Pengetahuan, Wikimedia Indonesia, ‏2020-02-24 (ב־) Sarasehan Bahasa Minangkabau - Wikimedia Indonesia, id.wikimedia.org (באינדונזית) Kedutaan Swedia untuk Indonesia dan Wikimedia Indonesia membawa WikiGap ke Padang, Wikimedia Indonesia, ‏2021-05-17 (ב־) The Jakarta Post, WikiGap enhances women’s representation in digital technology, The Jakarta Post (באנגלית) Hillun Vilayl Napis, Wiki Masuk Sekolah di Padang, Wikimedia Indonesia, ‏2020-02-24 (ב־) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
חוגלית אסיה

חוגלית אסיה (שם מדעי: Tropicoperdix) הוא סוג של שלווים ממשפחת הפסיוניים החיים רק בדרום-מזרח אסיה. סוג זה מכיל 2 מינים והוא תואר ב- בידי החוקר האנגלי אדוארד בליית (אנ'). בעבר מיני הסוג נכללו בתת-משפחת החוגלות (בעבר שויכו לסוג חוגלת הרים) אך כיום הם נחשבים לקרובי הטווסים, לאחר שבדיקות פילוגנטיות מ-2021 הראו שהם קרובים יחסית לסוגים טווס, ארגוס גדול וארגוס מצויץ והם כנראה אבותיהם ה"צנועים" של הטווסים. Tropicoperdix charltonii - מצוי בסכנת הכחדה בטבע. Tropicoperdix chloropus מדיה וקבצים בנושא חוגלית אסיה בוויקישיתוף חוגלית אסיה, באתר ITIS (באנגלית) חוגלית אסיה, באתר NCBI (באנגלית) חוגלית אסיה, באתר האנציקלופדיה של החיים (באנגלית) חוגלית אסיה, באתר GBIF (באנגלית)
ארגוס מצויץ וייטנאמי

ארגוס מצויץ וייטנאמי (שם מדעי: Rheinardia ocellata) הוא מין של פסיון גדול דמוי טווס, החי ביערות דרום-מזרח אסיה והוא בעל זנב ארוך ביותר בצבע חום. בעבר היה המין היחיד בסוג ארגוס מצויץ אך לאחרונה הופרד מין נוסף - ארגוס מצויץ מלאי (Rheinardia nigrescens) למין עצמאי. הוא קרוב רחוק של המין ארגוס גדול. הארגוס הוא עוף גדול המגיע לאורך 1.9–2.3 מטר, בתוספת הזנב הארוך של הזכרים ומשקלו 1.5 ק"ג בממוצע. הארגוס הוא עוף חום ובעל נקודות לבנות לאורך גופו. הראש כתום עם עור כחול סביב לעיניים ומקור ורוד. הרגליים לבנות ועל הראש ציצות רחבות שהקנו לו את שמו. הנקבה לעומת הזכר הרבה יותר מוסווה אם כי צבעה חום מנוקד וראשה בעל פסים שחורים. כמו כן הזנב שלה קצר מאוד והיא קטנה מהזכר. הארגוסים חיים בחבורות קטנות ביערות גבוהים בדרום-מזרח אסיה, בווייטנאם, לאוס ומלזיה. הוא מחפש ביער חסרי חוליות קטנים, זוחלים קטנים, רכיכות, פטריות ועלים למאכל. הוא מסוגל לעופף למרות אורך הזנב אך אינו מוצלח בכך ותעופתו מסורבלת. הוא עושה את זה בעיקר כדי לברוח מטורפים יבשתיים או כדי לעופף לעבר ענפים נמוכים. הוא עושה זאת בעיקר כדי למצוא נקבות ולקרוא להם. הארגוסים בעונת הרבייה פורשים את כנפיהם וזנבותיהם הארוכים ופורכעים אותם וכן מנערים את ראשם אחורה. הם משדלים את הנקבה לבוא אחריהם וייתכן שיזדווגו איתה מתחת לזנבם הארוך. הזכרים טריטוריאליים מאוד ויתקפו כל מסיג גבול. הזוג מקנן על ענף גבוה ושם יטיל את הביצים. הם יישארו יחדיו עד עונת הגשמים ואז ייפרדו. הארגוס מצוי בסכנה חמורה בטבע עקב פגיעה בבית גידולו הטבעי. מדיה וקבצים בנושא ארגוס מצויץ וייטנאמי בוויקישיתוף ארגוס מצויץ וייטנאמי, באתר ITIS (באנגלית) ארגוס מצויץ וייטנאמי, באתר NCBI (באנגלית) ארגוס מצויץ וייטנאמי, באתר Animal Diversity Web (באנגלית) ארגוס מצויץ וייטנאמי, בבסיס הנתונים ARKive (באנגלית) ארגוס מצויץ וייטנאמי, באתר האנציקלופדיה של החיים (באנגלית) ארגוס מצויץ וייטנאמי, באתר GBIF (באנגלית) ארגוס מצויץ וייטנאמי באתר הרשימה האדומה של IUCN